Cameroni ja John suhted hakkavad metsa poole kiskuma. Oli see siis planeeritud Jesse poolt või mitte, aga lõhe nende kahe vahel on tekkinud ning pole teada, kuidas selline olukord edasist mõjutab. Riley eemaldati mängust, aga mul pole tema tegelskuju lahkumisest eriti  kahju ka. Muidugi mõjutab kaotus nii Johni kui ka Sarahi suhtumist Cameroni. Tema eelnevad kahtlustäratavad teod loovad tugeva aluspinna, et teda Riley surmas süüistada kuigi ta süüdi ei ole. Jesse plaan oli panna John Rileysse armuma, et Cameron teda sellepärast ohuks peaks ja ta kõrvaldaks. Plaan kulges küll teistpidi, aga kahju on juba tehtud. John ei suuda endale tunnistada, et Cameron võis seda tõesti teha, aga Sarahi otsusekindlus mõjutab ka Johni. Jesse käitumine Riley suhtes tuli üllatusena ning plaani  tegelik mõte oli enne arusaamist üsnagi varjatud. Cameroniga tuleb veel palju sehkendusi. See on kindel. Juba see, et Cameron läks Riley häält matkides üle piiri oli äärmiselt imelik.   Miks vajab ta niivõrd Johni tuge ja lähedust? See ei saa ainult olla kaitsmise eesmärgil. Arvan, et midagi enamat on pinna all peidus. See, et Cameron on teistsugune loob talle hoopis teist laadi olemuse. Paljud tema tegevused on roboti mõistes põhjendamatud, aga see peab tähendama ainult seda, et tuleviku John on temasse programmeerinud midagi, mida kiipi tavaliselt  ei panda või on ta lihtsalt Johniga koos olles muutunud mõistvamaks ning tahab olla inimlikum ja kasutab seda oskust Johni manipuleerimiseks.